Vit í Havn hava meira brúk fyri Heðini sum borgarstjóra enn sum løgtingsmann. (Mynd Vagnur) Býráðsvalið komandi í Havn verður serligt, tí nú skal borgarstjórin í Havn veruliga til próvtøku. Vit kunnu sláa fast, at borgarstjórin er arbeiðssamur maður. Hann er“ spontanur” persónur, handlar skjótt og fer eftir skjótum loysnum. Hetta er góður eginleiki at hava, men kann eisini gerast ein forðing. Borgarstjórin hevur góð kort á hondini, tí skattakrónurnar í Havn eru nógvar arbeiða við. Borgarstjórin fekk seinast heilar 2900 persónligar atkvøður, og Javnaðarflokkur fekk meirluta í býráðnum. Tað fær Javnaðarflokkurin ikki á valinum komandi. Serliga við býráðsvalinum komandi er, at tveir fyrrverandi borgarstjórar stilla upp, at og enn fleiri løgtingsfólk vilja sleppa í býráðið í Havn. Hetta er ógvuliga óheppið. Mítt einasta ynski á býráðsvalinum komandi er, at borgarar í Havn gera eitt slag av uppreistri og ikki velja løgtingsfólk í býráðið. At løgtingsfólk sita í býráðnum skeiklar demokratiið. Les meira… Standmyndin varð avdúkað ólavsøkudag í 1933. (Mynd Vagnur) Á Vaglinum í Havn stendur vøkur standmynd av Rasmus C. Effersøe. Spyrt tú fólk, hví standmyndin stendur júst har, og nær standmyndin varð avdúkað, so vita fólk ikki rættliga. –Standmyndin hevur alla mína tíð staðið á Vaglinum, og mynd av Rasmusi hongur eisini í Sjónleikarhúsinum, og hann hevur yrkt nógvar vakrar fosturlandssangir, siga fólk, men annars vita tey lítið um mannin og standmyndina. Eg havi hugt eitt sindur at upprunanum til standmyndina. Inni hjá grannanum áttu tey plátur við millum annað Elvis Presley og Cliff Richard. Mær dámdi væl Cliff Richard, men við árunum fór mær at dáma betur tónleikabólkar sum Rolling Stones, Betleas og Kings. Orsøkin var óivað, at ein vinmaður keypti allar plátur, sum Rolling Stones og Kings góvu út, meðan eg sjálvur keypti Beatles plátur. Les meira… Tey fjúrtan systkini og foreldrini. Ovast frá vinstru: Elinborg, Wolfang, Sigtór, Ingolf og Tórhallur. Miðjan frá vinstru: Solveig, Bergtóra, foreldrini Andreas og Anna Tórunn (Tóta), Thorvald og Kaysten. Frermst f. v: Rasmina, Tordis, Borghild, Alfred og Hjalgrim. (Familjumynd) Tá eg herfyri skrivaði grein um skiparan Thorvald Andreasen og línubátarnar Norðstjørnuna og Nornagest, royndi eg at fáa fatur í nøvnunum á teimum trettan systkjunum hjá Thorvaldi. Ein felagsmynd var eisini kærkomin, men eg roknaði ikki við, at tað fór at eydnast, tí ein beiggi Thorvald doyði ellivu ára gamal, og aldursmunurin var stórur á systkjunum. Nú havi eg fingið fatur á Hall Andreasen bróðurson Thorvald og son Tórhall Andreasen. Frá honum havi eg fingið myndina omanfyri og nøvnini á øllum systkjunum hjá Thorvaldi. Tvey systrar eru á lívi. Les meira… Mostir mín Louisa og mammubeiggin Edgar. Vit eru óivað nógv, ið minnast, hvussu einsamallan man kundi kenna seg, tá man sum ungur kom til Danmarkar. Alt kendist fremmant og øðrvísi. Málið var ringt at skilja, serliga tá fólk tosaðu skjótt, og mangan longdist man illa heim. Tá var gott at eiga góð skyldfólk har í landinum. Síðst í 1950´árunum og fyrst 60´árunum fóru nógv ung niður at arbeiða ella fáa sær útbúgving, og tað fór eg eisini. Men fyrst realeksamiu, so eitt ár á kontórinum í Timburhandlinum og síðan niður. Nógvar vinkonur ætlaðu sær á sjúkrasystraskúla, og sjálvt um tað ikki rættiliga var tað, eg hevði bestan hug til, fylgdi eg við. (Skrivað greinina hevur systir mín Chirstin Dahl Plate) Les meira… Søgulig mynd á ólavsøku 1958, har Sunnbingurin trygt vinnur róðurin. Í døgunum 15. til 18. mai í 2014 skipaðu tey fyri mentanardøgum í Sumba, har kappróður og kappróðrarbátar eru eitt av evnunum. Tá ið eg hoyri navnið á 10. mannafarið“ Sunnbingurin” leita tankarnir til barnaárini, tá ið Sunnbingurin róði inn í Vágsbotn og var klárt á odda á ólavsøku. Tað var altíð nakað serligt við 10-mannafarinum Sunnbinginum, sunnbingum og kappróðri. Les meira… So kom væntandi brævbjálvin frá Almennaverkinum. (Mynd Vagnur) Brævið var væntandi, tí eg visti um personar, sum fingu bræv frá Almennaverkinum nakrar mánaðir fyri, at teir fyltu 67 ár og høvdu rætt til fólkapensjón. Á lívsleiðini eru nógv vegamót. Tú fert í skúla, gevst í realsskúlanum á hálvari leið og fer í grótbrótið at arbeiða í eitt ár, áðrenn tú fert í læru sum bilsmiður. Eftir lærutíðina í fýra ár og sveinur í trý ár og hevur gingið á kvøldskúla, gongur leiðin út á Frælsið, har tú byrjar á læraraskúla. Fimm ár seinni fært tú prógvið og fær starv í Eysturskúlanum, har tú arbeiðir í ein mansaldur. Hetta vóru alt spennandi og áhugaverd vegamót á lívsleiðini. Nú stendur tú við nýtt vegamót við brævinum frá Almennaverkinum í hondini. Les meira… Millummaðurin avtalar kostna, meðan kvinnan bíðar. (Mynd Vagnur) Forvitni er ein av drívmegunum í menniskjanum, annars vóru vit ikki komin upp á mánan, ella hvíti maðurin komin til Australia, Amerika og Afrika. Eg hevði ikki verið í Danmark í 25 ár, og tá ið vit fóru inn í miðbýin í Keypmannahavn í 2008 vóru trý øki, sum eg vildi síggja. Tað ljóðar løgið, men í huganum var at síggja narkomanarnar, síggja hvussu serliga heimleysir grønlendingar herberga sær Keypmannahavn og síggja, hvussu alfonsurin selir skøkjurnar á gøtuhornum á alljósum degi. Tað var mítt forvitni, sum segði, at hetta vildi eg síggja við egnum eygum. Les meira… Birgir heldur, at Kyndil vinnur grundspælið. Um vikuskiftið vann Kyndil 29-18 á Stjørnuni og VB vann 23-21 á StíF. (Mynd Álvur) Altíð áhugavert og spennandi at síggja hondbóltsblaðið, sum liggur inni í Sosialinum beint fyri kappingarbyrjan. Áhugavert at síggja manningarlistarnar, ja, og hvat vit kunnu vænta komandi vetur. Birgir Hansen sær nógvar dystir bæði mansdystir og kvinnudystir. Hann venur manslandsliðið og vandi neistakvinnur á sinni. Eg havi spurt Birgir, hvørja mynd hann hevur gjørt sær um grundspælið, sum byrjaði um vikuskiftið. Birgir sigur soleiðis. –Kyndilskvinnurnar vinna grundspælið, og mansliðini H71, Neistin, Kyndil og VÍF koma at kappast um tey tvey finaluplássini. Og Birgir sigur víðari. Les meira… Egil situr her í sínum vakra Plymouth bili. (Mynd Auto–altíð til tænastu) Í 2002 gav P/F Auto út forvitnisligu bókini Auto–altíð til tænastu, sum Magnus Gunnarsson skrivaði og legði til rættis. Í 2002 fylti P/F Auto hálvthundrað ár. Sjálvur eri eg uppvaksin saman við Auto, og tá eg hyggi í bókina, kenni eg flestu persónar og nógvu bilarnar, sum vit ungu sýndu áhuga. Havi lisið bókina, men av og plagi eg tó at blaða í bókini, og har er altíð okkurt áhugavert at minnast aftur á. Í morgun steðgaði eg eina løtu við mynd á síðu 76 í bókini. Myndin er av Egili Joensen, sum júst fyri fýratí ár doyði av sjúku bert 38 ára gamal. Eg kendi væl Egil, tí eg plagdi onkuntíð ríða á rossi hjá honum. Les meira…